Juventus FC

**Turino „Juventus“** ( – „jaunimas“) – Italijos futbolo klubas iš Turino. Klubas nuo pat įkūrimo 1897 m. žaidė aukščiausioje šalies futbolo lygoje (nuo 1929 m. pavadintoje Serie A), išskyrus 2006–2007 m. sezoną, kuomet buvo pažeminta į žemesnę Serie B lygą. Iki 2020 m. klubas Serie A čempionais tapo 36 kartus, nuo 2012 iki 2020 m. tai padarę devynis kartus iš eilės. Tai pirmas Italijos klubas, pelnęs šį pasiekimą.

## Istorija
1897 m. klubą įkūrė ir pavadino **Sport Club Juventus* italų menininko Massimo d’Azeglio licėjaus studentai. Po dvejų metų klubo pavadinimas buvo pakeistas į „Foot-Ball Club Juventus“. Pirmosios komandos spalvos buvo [[rožinė]] ir [[juoda]].

Prie [[Serie A]] Juventus prisijungė [[1900]] m. Po kelerių metų (1905) laimėjo pirmąjį lygos čempionatą. Pakeitė savo spalvas į juodą ir baltą, nužiūrėtas nuo [[Anglija|Anglijos]] [[Notts County FC]] ekipos.

1906 m. ekipoje įvyko personalo skilimas, kuomet dalis jų nusprendė išsikelti iš Turino. Tokiu būdu įsikūrė antra šio miesto futbolo komanda [[Torino FC]]. Nuo to laiko šiame mieste vyksta [[Turino derbis|Turino derbiai]].

1923 m. komandą pradėjo valdyti [[FIAT]] kompanijos įkūrėjas [[Edoardo Agnelli]]. Pastačius naują stadioną komanda iš karto laimėjo dar vieną čempionų titulą [[1925]]–[[1926]] m. sezone, finale bendru rezultatu 12-1 nugalėjus [[SS Alba-Audace Roma]] ekipą.

Labai sėkmingas klubui buvo XX a. ketvirtasis dešimtmetis, kai laimėti 5 iš eilės Italijos čempionatai. Šiuo rodikliu Juventus tapo pirmieji Seria A čempionate. [[1933]] m. komanda persikėlė į naująjį miesto stadioną [[Olimpinis Turino stadionas|Olimpinį Turino stadioną]].

Pirmosios laimėtos tarptautinės varžybos – [[UEFA taurė]], iškovota [[1977]] metais. [[1984]] metais iškovota [[UEFA Taurių laimėtojų taurė]], [[1985]] metais laimėta [[UEFA Čempionų lyga]], [[1990]] ir [[1993]] metais – UEFA taurė, o [[1996]] metais vėl iškovota pergalė Čempionų lygos varžybose. 1985 m. Juventus komanda tapo vienintele pasaulyje tais metais iškovojusi visus pagrindinius oficialius trofėjus ir taures. Taip pat tais pačiais metais tapo pirmuoju klubu Europos futbolo istorijoje laimėjusiu trijuose pagrindiniuose UEFA rengiamuose turnyruose.

1994 m. komandos treneriu tapus [[Marcello Lippi]] ekipa iškovojo pirmąjį Seria A čempiono titulą nuo 1986 m.

2006 m. po [[Serie A skandalas (2006)|kyšininkavimo skandalo]] iš klubo atimti 2005 ir 2006 metais iškovoti čempionų titulai, taip pat „Juventus“ komanda pirmą kartą perkeltą į žemesnę [[Serie B]] lygą. 2006–2007 m. sezone laimėjo Serie B čempionatą ir grįžo į aukščiausiąją lygą.

2011 m. treneriu tapo buvęs šios komandos žaidėjas italas [[Antonio Conte]]. Juventus laimėjo tų metų čempionų titulą pirmą kartą nuo [[2003]] m.

Juventus laikomas didžiausią gerbėjų skaičių turinti komanda Italijoje, o tarptautinių gerbėjų suskaičiuojama apie 170 milijonus.

[[2012]] m. [[lapkričio 4]] d. [[Italijos derbis|Italijos derbyje]] nutrūko 49-ių iš eilės nepralaimėtų rungtynių serija. Ją nutraukė [[Milanas|Milano]] [[Internazionale Milano FC|Inter]] klubas, nugalėjęs Juventus rezultatu 3-1.

[[2013]] m. [[gegužės 5]] d. Juventus šalies čempionu tapo antrus metus iš eilės (iš viso 29 kartą).

Dar nepasibaigus 2014 m. sezonui Juventus žaidėjai trečią kartą iš eilės tapo Italijos futbolo čempionais. Sezono pabaigoje surinkę 102 taškus, Juventus nariai pasiekė naują Serie A rekordą.

Besiruošiant 2014–2015 m. sezonui komandą paliko treneris A. Conte. Pasak oficialių pranešimų, tai buvo padaryta nesutarus su komandos vadovybe dėl strategijos bei naujų komandos tikslų ateinantiems sezonams.

Jau kitą dieną buvo patvirtintas ir naujasis ekipos treneris – juo tapo 2010–2014 m. [[AC Milan]] vadovavęs [[Massimiliano Allegri]].

[[Italijos futbolo varžybos 2014–2015 m.|2014-2015]] m. Serie A čempionatą ekipa laimėjo likus keturiems turams iki sezono pabaigos. Juventus tokiu būdu tapo šalies čempione ketvirtą kartą iš eilės. Tą patį sezoną ekipa laimėjo 10-tą kartą [[Italijos futbolo taurė]]s turnyrą, finale nugalėję [[Lazio Roma|Lazio]] ekipą 2:1.


Taip pat šiame sezone Juventus ekipa puikiai pasirodė UEFA čempionų lygoje. Pirmą kartą nuo [[UEFA čempionų lyga 2002–2003 m.|2003]] m. komanda pasiekė [[UEFA čempionų lyga 2014–2015 m.|finalą]] – jame rezultatu 1-3 nusileido [[FC Barcelona]] ekipai.

[[Italijos futbolo varžybos 2015-2016 m.|2015-2016]] m. sezone ekipa penktą kartą iš eilės tapo šalies čempione. Nugalėjusi [[Italijos futbolo taurė]]s finale [[AC Milan]] komandą, Juventus tapo pirmąja Italijos futbolo ekipa du kartus iš eilės tapusi Serie A čempione ir šalies futbolo taurės savininke.

2016-2017 m. sezone tapusi čempione komanda triumfavo Italijoje šeštą kartą iš eilės ir tapo pirmąja šį pasiekimą pelniusi komanda. Taip pat šį sezoną Juventus trečią kartą iš eilės laimėjo [[Italijos futbolo taurė]]s varžybas bei pelnė rekordinį pasiekimą.

Prieš [[2017]]-[[2018]] m. sezoną komanda pristatė savo naująjį logotipą ir naujo dizaino aprangą.

[[2018]] m. [[gegužės 9]] d. Italijos taurės finale ekipa 4-0 įveikė [[AC Milan]] komandą ir rekordinį 4 kartą iš eilės tapo turnyro nugalėtoja. Po keturių dienų sužaidę lygiosiomis 0-0 su [[AS Roma|Roma]], Juventus komanda tapo 7 kartą iš eilės Serie A čempione. Tokiu būdu ekipa pagerino sau priklausiusį rekordą.

Ruošiantis [[Italijos futbolo varžybos 2018-2019 m.|2018-2019]] m. sezonui 2018 m. [[liepos 10]] d. klubas iš „[[Real Madrid|Madrido Real]]“ klubo išpirko [[Cristiano Ronaldo]]. Už žaidėją Turino ekipa sumokėjo 100 milijonų eurų – tai tapo didžiausia Italijos futbolo klubo už žaidėją sumokėta suma istorijoje.

[[2020]] m. [[rugpjūčio 8]] d. vos po vieno sezono su komanda buvo atleistas treneris [[Maurizio Sarri]]. Vietoj jo paskirtas buvęs ekipos žaidėjas [[Andrea Pirlo]].

[[2020–2021 m. Serie A]] sezoną komanda baigė 4 vietoje, prieš tai 9 kartus iš eilės laimėję čempionatą. Tą patį sezoną „Juventus“ triumfavo abiejose Italijos taurės turnyruose. Po vieno sezono trenerio poste A. Pirlo buvo atleistas, o į komandą sugrįžo Massimiliano Allegri.

[[2022]] m. [[lapkričio 28]] d. iš klubo pasitraukė visa vadovybė – prezidentas Andrea Agnelli, viceprezidentas [[Pavel Nedvěd]] bei vadovas [[Maurizio Arrivabene]]. [[2023]] m. sausį iš komandos buvo atimti 15 taškų, kaip bausmė už biudžeto manipuliavimą 2019-2021 m. laikotarpiu ir per [[COVID-19 pandemija|COVID-19 pandemiją]]. Po apeliacijos 2023 m. [[gegužės 30]] d. bausmė sumažinta iki 10 taškų bei 720 000 eurų baudos. 2023 m. [[liepos 28]] d. UEFA paskelbė, kad klubas nedalyvaus [[UEFA Europos konferencijų lyga 2023–2024 m.|UEFA Europos konferencijų lygos 2023–2024 m.]] sezone.

[[2024]] m. [[gegužės 15]] d. klubas 15 kartą istorijoje laimėjo [[Italijos futbolo taurė|Italijos futbolo taurę]], tačiau kitą dieną po šios pergalės komanda atleido trenerį M. Allegri. Prieš naujojo sezono pradžią komandos treneriu paskirtas buvęs futbolininkas [[Thiago Motta]].

[[2025]] m. pavasarį dėl komandos nepatenkinamų rezultatų T. Motta buvo atleistas iš trenerio pareigų ir iki sezono pabaigos komandai paskirtas vadovauti buvęs „Juventus“ žaidėjas [[Igor Tudor]] iš [[Kroatija|Kroatijos]]. Tačiau 2025 m. spalį kroatas trenerio poste buvo pakeistas italu [[Luciano Spalletti|Lučijanu Spalečiu]].

== Emblema ==
<gallery>
Vaizdas:Juventus-FC.png|Logotipas nuo 2004 iki 2017 m.
Vaizdas:Juventus FC - logo black (Italy, 2020).svg|Dabartinis logotipas
</gallery>

== Spalvinė gama ==


== Stadionai ==
Juventus klubas šiuo metu žaidžia *Naujojoje Juventus Arenoje*. Nuo [[2006]] m. iki [[2011]] Rugsėjo mėnesio Juventus žaidė *Olimpiniame stadione*, o nuo [[1990]] iki [[2006]] m. klubas buvo įsikūręs tuo metu didžiausiame miesto stadione *Stadio delle Alpi*. Turino ekipa yra vienintelė visoje Italijoje, kuriai priklauso visos teisės į stadiono nuosavybę.

== Bendruomenė Lietuvoje ==

„Juventus FC“ klubas Lietuvoje turi gausiai sirgalių lankomą šios bendruomenės tinklalapį – www.juventus.lt, kuriame kasdien pateikiamos ekipos naujienos, transliuojamos rungtynės, bei aktyviai diskutuojama forume. Tinklalapis kasdien sulaukia nuo 100 iki 150 unikalių lankytojų ir tai yra vienas lankomiausių užsienio futbolo klubo projektų Lietuvoje.

== Pasiekimai ==

* [[Serie B]] čempionas ([[2006]] m.)
* [[Luigi Berlusconi trofėjus|Luigi Berlusconi trofėjaus]] laimėtojas – 9 kartai (*1991, 1995, 1998, 1999, 2000, 2001, 2003, 2004, 2010'')

* Tarpžemyninės taurės laimėtojas (1985, 1996 m.)
* Tarpžemyninės taurės finalininkas (1973 m.)

## Sezonai
; Pastarųjų metų sezonai

|}

### [[UEFA]] varžybos

|}

## Apranga
; Sportinės aprangos pokyčiai.
* Namuose žaidžia tradicine apranga. 

## Sudėtis
2024 m. rugpjūčio 27 d. sudėtis.

## Treneriai


*  Jenő Károly (1923–1926)
*  József Viola (1926–1928)
*  William Aitken (1928–1930)
*  Carlo Carcano (1930–1934)
*  Virginio Rosetta (1935–1939)
*  Umberto Caligaris (1939–1941)
*  Giovanni Ferrari (1941–1942)
*  Felice Placido Borel IIº (1942–1946)
*  Renato Cesarini (1946–1948, 1959–1961)
*  William Chalmers (1948–1949)
*  Jesse Carver (1949–1951)
*  György Sárosi (1951–1953)
*  Aldo Olivieri (1953–1955)
*  Sandro Puppo (1955–1957)
*  Teobaldo Depetrini (1957)
*  Ljubiša Broćić (1957–1958)
*  Carlo Parola (1961–1962, 1974–1976)
*  Paulo Lima Amaral (1962–1963)
*  Heriberto Herrera (1964–1969)
*  Luis Carniglia (1969–1970)
*  Armando Picchi (1970–1971)
*  Čestmír Vycpálek (1971–1974)
*  Giovanni Trapattoni (1976–1986, 1991–1994)
*  Rino Marchesi (1986–1988)
*  Dino Zoff (1988–1990)
*  Luigi Maifredi (1990–1991)
*  Marcello Lippi (1994–1999, 2001–2004)
*  Carlo Ancelotti (1999–2001)
*  Fabio Capello (2004–2006)
*  Didier Deschamps (2006–2007)
*  Claudio Ranieri (2007–2009)
*  Ciro Ferrara (2009–2010)
*  Alberto Zaccheroni (2010)
*  Luigi Delneri (2010–2011)
*  Antonio Conte (2011–2014)
*  Massimiliano Allegri (2014–2019, 2021–2024)
*  Maurizio Sarri (2019–2020)
*  Andrea Pirlo (2020–2021)
*  Thiago Motta (2024–2025)
*  Igor Tudor (2025)
*  Luciano Spalletti (2025-)


## Rėmėjai

## Moterų komanda
2018 m. rugpjūčio 4 d. Juventus įsigijo „A.S.D. Cuneo Calcio Femminile“ moterų futbolo komandą ir ją pervadino į „Juventus F.C.“. Debiutiniame sezone komanda tapo Serie A čempione, o antrame sezone laimėjo lygą ir Italijos taurę.

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive